
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	16 martie 2011

	Nr.
	27/119


R A P O R T

asupra propunerii legislative pentru modificarea Legii nr.330/2009 privind salarizarea unitară a personalului plătit din fonduri publice
(Plx 34/2011)
şi asupra propunerii legislative pentru modificarea Legii nr.330/2009 privind salarizarea unitară a personalului plătit din fonduri publice
(Plx 35/2011)
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresele nr. Plx 34, respectiv Plx 35 din 15 februarie 2011, cu dezbaterea pe fond, în procedură obişnuită, a propunerii legislative pentru modificarea Legii nr.330/2009 privind salarizarea unitară a personalului plătit din fonduri publice (Plx 34/2011) şi a propunerii legislative pentru modificarea Legii nr.330/2009 privind salarizarea unitară a personalului plătit din fonduri publice (Plx 35/2011).
La întocmirea prezentului raport Comisia a avut în vedere:

· avizele favorabile al Consiliului Legislativ (nr.1183/5.10.2010 şi nr.1184/5.10.2010)

· avizul negativ al Consiliului Economic şi Social (nr.2252/21.09.2010)

· avizele negative al Comisiei pentru buget finanţe şi bănci (nr.22/31/23.02.2011 şi nr.22/32/23.02.2011)

· avizele negative al Comisiei pentru cultură, arte, mijloace de informare în masă (nr.30/15/9.03.2011 şi nr.30/16/9.03.2011)
· punctele de vedere negative al Guvernului (nr.2645/22.10.2010 şi nr.2647/22.10.2010).

Propunerile legislative au ca obiect de reglementare modificarea şi completarea Anexei nr. II/4.1 pct. B – Funcţii de execuţie din Legea  nr.330/2009 privind salarizarea unitară a personalului plătit din fonduri publice, în sensul majorării anumitor coeficienţi, precum şi a introducerii unor noi funcţii.
Comisia propune Plenului Camerei Deputaţilor respingerea iniţiativelor legislative întrucât Legea nr.330/2009 a fost abrogată prin Legea-cadru privind salarizarea unitară a personalului plătit din fonduri publice nr.284/2010, care a intrat în vigoare la data de 1 ianuarie 2011.
Propunerile legislative fac parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 9 martie 2011 au participat, în conformitate cu prevederile art.55 din Regulamentul Camerei Deputaţilor:

· d-l Nicolae Ivăşchescu, Secretar de Stat, Ministerul Muncii, Familiei şi Protecţiei Sociale.
· d-na Irina Cajal, Subsecretar de Stat, Ministerul Culturii şi Patrimoniului Naţional.

La lucrările comisiei au fost prezenţi 26 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi.
Propunerile legislative a fost respinse de Senat în şedinţa din 9 februarie 2011.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor.
PREŞEDINTE,




SECRETAR,


Victor Paul Dobre



Kerekes Karoly

Întocmit,
Expert parlamentar Sorina SZABO

